CELEX: 62020TN0095
Language: lt
Date: 2020-02-19 00:00:00
Title: Byla T-95/20: 2020 m. vasario 19 d. pareikštas ieškinys byloje Kazembe Musonda / Taryba

20.4.2020   
            
            
               LT
            
            
               Europos Sąjungos oficialusis leidinys
            
            
               C 129/7
            
         
      2020 m. vasario 19 d. pareikštas ieškinys byloje Kazembe Musonda / Taryba
      
      (Byla T-95/20)
      (2020/C 129/07)
      Proceso kalba: prancūzų
      
         Šalys
      
      
         Ieškovas: Jean-Claude Kazembe Musonda (Lubumbašis, Kongo Demokratinė Respublika), atstovaujamas advokatų T. Bontinck, P. De Wolf ir A. Guillerme
      
         Atsakovė: Europos Sąjungos Taryba
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2019 m. gruodžio 9 d. Tarybos sprendimą (BUSP) 2019/2109, kiek ieškovo pavardė palikta Sprendimo 2010/788/BUSP II priedo sąraše Nr. 9,
               
            
                  —
               
               
                  panaikinti 2019 m. gruodžio 9 d. Tarybos reglamentą (ES) 2019/2101, kiek ieškovo pavardė palikta Reglamento (EB) Nr. 1183/2005 Ia priedo sąraše Nr. 9,
               
            
                  —
               
               
                  pripažinti Sprendimo 2010/788/BUSP 3 straipsnio 2 dalies b punkto ir Reglamento (EB) 1183/2005/EB 2b straipsnio 1 dalies b punkto nuostatas neteisėtomis;,
               
            
                  —
               
               
                  priteisti iš Tarybos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas nurodo keturis pagrindus.
      
                  1.
               
               
                  Pirmasis pagrindas grindžiamas teisės į gynybą pažeidimu, įskaitant pareigos nurodyti motyvus, kuriais būtų galima pateisinti priemones ir užtikrinti veiksmingą teisminę gynybą, pažeidimą, taip pat teisės būti išklausytam pažeidimu.
               
            
                  2.
               
               
                  Antrasis pagrindas grindžiamas akivaizdžia vertinimo klaida, kalbant apie ieškovo dalyvavimą darant veiksmus, kuriais šiurkščiai pažeidžiamos žmogaus teisės Kongo Demokratinėje Respublikoje.
               
            
                  3.
               
               
                  Trečiasis pagrindas grindžiamas teisės į privatų gyvenimą, nekaltumo prezumpcijos ir proporcingumo principo pažeidimu.
               
            
                  4.
               
               
                  Ketvirtasis pagrindas grindžiamas 2010 m. gruodžio 20 d. Tarybos sprendimo 2010/788/BUSP dėl ribojamųjų priemonių Kongo Demokratinei Respublikai, ir kuriuo panaikinama Bendroji pozicija 2008/369/BUSP (OL L 336, 2010, p. 30), 3 straipsnio 2 dalies b punkto ir 2005 m. liepos 18 d. Tarybos reglamento (EB) Nr. 1183/2005, nustatančio tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai (OL L 193, 2005, p. 1), 2b straipsnio 1 dalies b punkto nuostatų netaikytinumu. Šiuo klausimu ieškovas tvirtina, kad teisinis kriterijus, kaip antai apibrėžtas šiuose straipsniuose, kuriuo remiantis jo pavardė įrašyta į ginčijamus sąrašus, pažeidžia Sąjungos aktų numatomumo principą ir proporcingumo principą, nes tuo kriterijumi Tarybai suteikiama neribota ir neteisėta diskrecija.